《石桥》
宋代·杨蟠

金毫五百几龙尊，隐隐香山圣迹存。
方广寺开无俗路，优昙花现有灵根。
一峰突岸临天壁，双涧淙桥透石门。
今日不将心洗尽，更从何处觅真源。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。